Ariko yavuze ko atewe impungenge cyane n'ukuntu Bwana Trump yita abanyamakuru "umwanzi wa rubanda." Bwana Sulzberger yagize ati: "Namuburiye ko iyi mvugo rutwitsi iri kugira uruhare mu kwiyongera kw'inkecye zishyirwa ku banyamakuru ndetse izateza urugomo." Bwana Sulzberger yanavuze ko yabwiye Bwana Trump ko iyo mvugo ye ikomeje gukoreshwa by'umwihariko mu bindi bihugu, aho ubutegetsi buyikoresha mu rwego rwo kuniga ubwisanzure bw'itangazamakuru ndetse no mu guhohotera abanyamakuru.
